Chatemanyanzvi (technocracy) izwi iri riri kushandiswa pachinyorwa chino kureva mutowo wematongero unotevedza ruzivo nezvinodiwa nenyanzvi dziri panzvimbo. Izwi rokuti technocracy rakabva kuGreek - iro rakaumbwa nezvikamu zviviri zvinoti: techno kureva hunyanzvi, uye kratia kureva rule or strength. Saka pano chivakashure Chatema- chiri kureva nzira yehutongi inopa simba kuboka rakarehwa - sokuti Chatemanyanzvi huri hutongi hunotevedza mitemo yenyanzvii. Tarisai zviri pasi pandima iri zasi yemitauro yeBantu kuti pane dudziro yemazwi okuti tema. Zvakakosha kuonesana kuti mashoko ari pano haako kuChiShona chemazuva ose, asi kuedza kuturikira mazwi anotaurwa kuEnglish. Mutemo (laws, rules) kureva murao unoshandiswa pakutonga nyika, boka revanhu, pabasa, kana nzvimbo. Chatemamwari (theoocracy) hutongi hunotevedza mutemo waMwari. Chatemabanze (democracy) hutongi hunotevedza mutemo webanze kana vanhu vari mubanze. Chatemagombwe (aristocracy) huri hutongi hunotevedza mutemo wegombwe kana makombwe. Chatemamhomho (mobocracy) hutongi hunotevedza mutemo wemhomho. Chatemavabinyi (kleptocracy) hutongi hunotevedza mutemo wevabinyi kana mbavha. Chatemanjonda (plutocracy) hutongi hwevapfumi. Mutemo wepano pamusha hakuna munhu anotenderwa kuputa mbanje. Mutemo wakatemwa naMwari unoti: usabe, usauraya; usachiva; usanamata zvifananidzo; usapombe zvichingodaro.